sukhrobnurali/uzbek-legal-corpus huggingface dataset:
“Soliq maslahati milliy standarti (3-sonli SMMS) “Davlat soliq xizmati organlari tomonidan soliq tekshiruvlari oʻtkazish vaqtida soliq maslahati boʻyicha xizmatlar koʻrsatish tartibi”ni tasdiqlash toʻgʻrisida”gi buyruqqa oʻzgartirishlar kiritish haqida
(order, 2023-08-10)

Oʻzbekiston Respublikasining “Soliq maslahatiga oid faoliyat toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2013-yil 8-yanvardagi 3-son “Soliq maslahati milliy standarti (3-sonli SMMS) “Davlat soliq xizmati organlari tomonidan soliq tekshiruvlari oʻtkazish vaqtida soliq maslahati boʻyicha xizmatlar koʻrsatish tartibi”ni tasdiqlash toʻgʻrisida”gi buyrugʻiga (roʻyxat raqami 2425, 2013-yil 6-fevral) (Oʻzbekiston Respublikasi qonun hujjatlari toʻplami, 2013-y., 6-son, 79-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruqning muqaddimasidagi “Soliq maslahati toʻgʻrisida”gi Qonunining 7-moddasiga (Oʻzbekiston Respublikasi Oliy Majlisi palatalarining Axborotnomasi, 2006-yil, 9-son, 497-modda)” degan soʻzlar “Soliq maslahatiga oid faoliyat toʻgʻrisida”gi Qonunining 10-moddasiga” degan soʻzlar bilan almashtirilsin. 2. Ilovaning muqaddimasidan “Oʻzbekiston Respublikasining “Soliq maslahati toʻgʻrisida”gi Qonuniga (Oʻzbekiston Respublikasi Oliy Majlisi palatalarining Axborotnomasi, 2006-yil, 9-son, 497-modda) muvofiq” degan soʻzlar chiqarib tashlansin.
Vazirlar Mahkamasining “Yirik investitsiya loyihasini amalga oshirish uchun eng yaxshi taklifni tanlab olishning maʼmuriy reglamentini tasdiqlash toʻgʻrisida” 2021-yil 21-sentabrdagi 592-son qaroriga qoʻshimcha kiritish toʻgʻrisida
(resolution, 2023-08-10)

Qoraqalpogʻiston Respublikasini ijtimoiy-iqtisodiy rivojlantirish, uning iqtisodiyotini erkinlashtirish va tadbirkorlikni qoʻllab-quvvatlash hamda hududning iqtisodiy va ijtimoiy rivojlanishini yangi bosqichga olib chiqish boʻyicha keng koʻlamli ishlar amalga oshirilmoqda. Shu bilan birga, investitsiyaviy jozibadorlikni oshirish, ishbilarmonlik muhitini yaxshilash va yoshlar bandligini taʼminlash orqali Qoraqalpogʻiston Respublikasining iqtisodiy salohiyatini yanada oshirish maqsadida qoʻshimcha choralar koʻrish zarurati yuzaga kelmoqda. Oʻzbekiston Respublikasi Prezidentining “Qoraqalpogʻiston Respublikasida tadbirkorlarga qulay sharoitlar yaratishga oid qoʻshimcha chora-tadbirlari toʻgʻrisida” 2023-yil 8-avgustdagi PF-129-son Farmoni ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Qoraqalpogʻiston Respublikasida tadbirkorlarga qulay sharoitlar yaratishga oid qoʻshimcha chora-tadbirlari toʻgʻrisida” 2023-yil 8-avgustdagi PF-129-son Farmoni bilan 2023-2024-yillarda Qoraqalpogʻiston Respublikasining Nukus shahrida qiymati 1 million AQSh dollari va undan ortiq ekvivalentdagi, qolgan tumanlarda qiymati 300 ming AQSh dollari va undan ortiq ekvivalentdagi investitsiya kiritish majburiyatini yuklagan holda loyiha tashabbuskorlariga Qoraqalpogʻiston Respublikasi Vazirlar Kengashi qarori asosida yer uchastkalarini toʻgʻridan-toʻgʻri uzoq muddatli ijara huquqi bilan berish tizimi joriy etilganligi maʼlumot uchun qabul qilinsin. 2. Vazirlar Mahkamasining “Yirik investitsiya loyihasini amalga oshirish uchun eng yaxshi taklifni tanlab olishning maʼmuriy reglamentini tasdiqlash toʻgʻrisida” 2021-yil 21-sentabrdagi 592-son qarori quyidagi mazmundagi 8-band bilan toʻldirilsin: “8. Belgilansinki, 2023-2024-yillarda Qoraqalpogʻiston Respublikasining Nukus shahrida qiymati 1 million AQSh dollari va undan ortiq ekvivalentdagi, qolgan tumanlarda qiymati 300 ming AQSh dollari va undan ortiq ekvivalentdagi investitsiya kiritish majburiyatini yuklagan holda loyiha tashabbuskorlariga yer uchastkalari ushbu qaror talablariga muvofiq Qoraqalpogʻiston Respublikasi Vazirlar Kengashi tomonidan belgilangan vaqtincha tartib asosida toʻgʻridan-toʻgʻri ijaraga beriladi. Bunda mazkur qaror bilan tasdiqlangan Yirik investitsiya loyihasini amalga oshirish uchun eng yaxshi taklifni tanlab olishning maʼmuriy reglamenti talablari 2025-yil 1-yanvarga qadar ushbu bandning birinchi xatboshisida koʻrsatilgan munosabatlarga nisbatan tatbiq etilmaydi”. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Xodjayev va Qoraqalpogʻiston Respublikasi Vazirlar Kengashi Raisi F.U. Ermanov zimmasiga yuklansin.
Ekologik nazoratning jamoatchi inspektorligiga nomzodlarni maxsus tayyorgarlikdan oʻtkazish tartibi toʻgʻrisidagi nizomga oʻzgartirishlar kiritish haqida
(order, 2023-08-09)

Oʻzbekiston Respublikasi Prezidentining 2021-yil 23-martdagi PF-6191-son “Aholi va tadbirkorlik subyektlariga davlat xizmatlaridan foydalanishda yanada qulay sharoitlar yaratish, bu borada byurokratik toʻsiqlarni qisqartirish boʻyicha qoʻshimcha chora-tadbirlar toʻgʻrisida”gi hamda 2023-yil 31-maydagi PF-81-son “Ekologiya va atrof-muhitni muhofaza qilish sohasini transformatsiya qilish va vakolatli davlat organi faoliyatini tashkil etish chora-tadbirlari toʻgʻrisida”gi farmonlariga muvofiq buyuraman: 1. Oʻzbekiston Respublikasi Ekologiya va atrof-muhitni muhofaza qilish davlat qoʻmitasining 2018-yil 26-iyundagi 6-son qarori (roʻyxat raqami 3041, 2018-yil 21-iyul) (Qonun hujjatlari maʼlumotlari milliy bazasi, 23.07.2018-y., 10/18/3041/1551-son) bilan tasdiqlangan Ekologik nazoratning jamoatchi inspektorligiga nomzodlarni maxsus tayyorgarlikdan oʻtkazish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 5-bandning birinchi xatboshisidagi “Ekologiya va atrof-muhitni muhofaza qilish davlat qoʻmitasi (bundan buyon matnda Qoʻmita deb yuritiladi)” degan soʻzlar “Ekologiya, atrof-muhitni muhofaza qilish va iqlim oʻzgarishi vazirligi (bundan buyon matnda Vazirlik deb yuritiladi)” degan soʻzlar bilan almashtirilsin. 2. 6-banddagi “Qoʻmitaning” degan soʻz “Vazirlikning” degan soʻz bilan almashtirilsin. 3. 9, 15 va 20-bandlardagi “Qoʻmita” degan soʻz “Vazirlik” degan soʻz bilan almashtirilsin. 4. 10-bandda: ikkinchi xatboshi chiqarib tashlansin; uchinchi va toʻrtinchi xatboshilar tegishli ravishda ikkinchi va uchinchi xatboshilar deb hisoblansin. 5. 12-bandning ikkinchi xatboshisidagi “Ekologiya va atrof-muhitni muhofaza qilish qoʻmitasi, viloyatlar ekologiya va atrof-muhitni muhofaza qilish boshqarmalari” degan soʻzlar “Ekologiya, atrof-muhitni muhofaza qilish va iqlim oʻzgarishi vazirligi, Ekologiya, atrof-muhitni muhofaza qilish va iqlim oʻzgarishi vazirligi viloyatlar va Toshkent shahar boshqarmalari” degan soʻzlar bilan almashtirilsin.
Toshkent metropolitenining yer usti yoʻli bekatlariga nom berish toʻgʻrisida
(resolution, 2023-08-09)

Oʻzbekiston Respublikasining “Geografik obyektlarning nomlari toʻgʻrisida”gi Qonuniga muvofiq mahalliy aholi va jamoatchilikning fikrlari, takliflarini inobatga olgan holda hamda Geografik obyektlarni nomlash va qayta nomlash masalalari boʻyicha respublika komissiyasining xulosasiga koʻra Vazirlar Mahkamasi qaror qiladi: 1. Toshkent metropoliteni “Oʻzbekiston mustaqilligining oʻttiz yilligi” yer usti metro halqa yoʻlining “Doʻstlik-Qoʻyliq” yoʻnalishi 1 — 14 bekatlariga, “Chilonzor” yoʻlining “Olmazor-Sergeli” yoʻnalishi 1 — 5 bekatlariga jami 19 ta bekat) ilovadagi roʻyxat asosida nom berilsin. 2. Oʻzbekiston Respublikasi Transport vazirligi Toshkent shahar hokimligi, Iqtisodiyot va moliya vazirligi huzuridagi Kadastr agentligi, “Toshkent metropoliteni” DUK bilan birgalikda bir oy muddatda: Toshkent metropoliteni “Oʻzbekiston mustaqilligining oʻttiz yilligi” yer usti metro halqa yoʻlining 14 ta, “Chilonzor” yoʻlining 5 ta bekati nomlarining tasdiqlanishi munosabati bilan amalga oshirilishi lozim boʻlgan barcha zarur choralari koʻrsin; Toshkent metropolitenining barcha bekatlarida oʻrnatilgan peshlavhalar va axborot koʻrsatkichlaridagi yozuvlarning davlat tili qoida va meʼyorlariga muvofiq lotin yozuviga asoslangan oʻzbek alifbosida yozilishini taʼminlasin; Oʻzbekiston Milliy axborot agentligi, Oʻzbekiston Milliy teleradiokompaniyasi, Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligi ommaviy axborot vositalarida ushbu qarorning mazmun-mohiyati keng yoritilishini tashkil etsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.J. Ramatov va Oʻzbekiston Respublikasi transport vaziri I.R. Mahkamov zimmasiga yuklansin.
“Advokatura toʻgʻrisida”gi Oʻzbekiston Respublikasi Qonunining 31-moddasiga oʻzgartirish kiritish haqida
(law, 2023-08-09)

Keyingi yillarda mamlakatimizda inson huquqlari, erkinliklari va qonuniy manfaatlari ximoya kilinishini taʼminlashning samarali institutlaridan biri sifatida advokaturaning oʻrni va ahamiyatini oshirish boʻyicha keng koʻlamli islohotlar amalga oshirildi. Xususan, advokatura institutining va advokatlarning mustaqilligini taʼminlashga, sud ishini yuritishning barcha bosqichlarida taraflarning tortishuv prinsipi asosida ishlarni tashkil etishga qaratilgan chora-tadbirlar koʻrildi, advokatlarning oʻz professional faoliyatini amalga oshirishi uchun zarur qonunchilik bazasi yaratildi. Shu bilan birga advokaturaga ishga qabul qilish tartib-taomilini, shuningdek advokatlik faoliyati bilan shugʻullanish huquqiga doir litsenziyani olish tartibini soddalashtirish zarurati yuzaga kelmoqda. Mazkur Qonun bilan “Advokatura toʻgʻrisida”gi Oʻzbekiston Respublikasi Qonuniga advokatlik faoliyati bilan shugʻullanish huquqiga doir litsenziyani olish uchun imtixon topshirishga talabgor shaxsning yuridik mutaxassislik boʻyicha kamida ikki yillik ish stajiga ega boʻlishi toʻgʻrisidagi talab bekor kilinishini nazarda tutuvchi oʻzgartirish kiritilmoqda. Ushbu Qonun advokatura sohasining jozibadorligini oshirishga hamda mazkur sohaga yosh kadrlarni va yuridik mutaxassislik boʻyicha ikki yillik ish stajiga ega boʻlmagan kadrlarni jalb etishning samarali tizimini yaratishga xizmat kiladi. 1-modda. Oʻzbekiston Respublikasining 1996-yil 27-dekabrda kabul qilingan “Advokatura tugʻrisida”gi 349-1-sonli Qonuni (Oʻzbekiston Respublikasi Oliy Majlisining Axborotnomasi, 1997-yil, № 2, 48-modda; 2001-yil, № 1-2, 23-modda; 2003-yil, № 5, 67-modda; 2004-yil, № 1-2, 18-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 9, 312-modda; 2008-yil, № 12, 641-modda; 2009-yil, № 9, 337-modda; 2018-yil, № 10, 673-modda; 2019-yil, № 1, 3-modda, № 5, 267-modda, № 9, 591-modda; 2021-yil, 4-songa ilova; 2022-yil, № 8, 787-modda) 31-moddasining ikkinchi kismi quyidagi tahrirda bayon etilsin: “Advokat maqomiga ega boʻlishga talabgor shaxs (bundan buyon matnda talabgor deb yuritiladi) litsenziya olish uchun advokatlik tuzilmasida (advokatlik byurosida, advokatlik firmasida, advokatlar hayʼatida, yuridik maslahatxonada) kamida uch oy muddat stajirovka oʻtashi kerak hamda malaka imtihonini topshirishi shart”. 2-modda. Oʻzbekiston Respublikasi Adliya vazirligi va boshka manfaatdor tashkilotlar ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 3-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; respublika ijro etuvchi hokimiyat organlari ushbu Qonunga zid boʻlgan oʻz normativ-hukuqiy hujjatlarini kayta koʻrib chiqishlari va bekor qilishlarini taʼminlasin. 4-modda. Ushbu Qonun rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining 2020-yil 22-iyundagi PQ-4756-son qarori bilan tasdiqlangan Oʻzbekiston Respublikasining xalqaro shartnomalar va xalqaro tashkilotlarga aʼzolik boʻyicha majburiyatlarini bajarishga masʼul davlat organlari va boshqa tashkilotlar roʻyxatiga oʻzgartirishlar kiritish toʻgʻrisida
(resolution, 2025-11-26)

Oʻzbekiston Respublikasi Prezidentining 2019-yil 30-maydagi “Elektrotexnika sanoatini yanada rivojlantirish uchun qulay shart-sharoitlar yaratish va tarmoqning investitsiyaviy hamda eksport salohiyatini oshirish boʻyicha qoʻshimcha chora-tadbirlar toʻgʻrisida”gi PQ-4348-son qaroriga muvofiq, sifat menejmentining zamonaviy usullarini va xalqaro standartlarni elektrotexnika sanoatiga keng joriy etish hamda Xalqaro elektrotexnika komissiyasi bilan oʻzaro hamkorlikning mustahkamlash maqsadida: 1. Oʻzbekiston Respublikasi Prezidentining 2020-yil 22-iyundagi PQ-4756-son qarori bilan tasdiqlangan Oʻzbekiston Respublikasining xalqaro shartnomalar va xalqaro tashkilotlarga aʼzolik boʻyicha majburiyatlarini bajarishga masʼul davlat organlari va boshqa tashkilotlar roʻyxatiga ilovaga muvofiq oʻzgartirishlar kiritilsin. 2. Mazkur qarorning ijrosini samarali tashkil qilishga masʼul va shaxsiy javobgar etib investitsiyalar, sanoat va savdo vaziri L.Sh. Qudratov belgilansin. Qaror ijrosi uchun masʼul idoralar faoliyatini muvofiqlashtirish va nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. 11-pozitsiyaning “Toʻlovchilar nomi” ustunidagi “Investitsiyalar va tashqi savdo vazirligi” soʻzlari “Investitsiyalar, sanoat va savdo vazirligi” soʻzlari bilan almashtirilsin. 2. 51-pozitsiya quyidagi tahrirda bayon etilsin: “ 51. Investitsiyalar, sanoat va savdo vazirligi huzuridagi Oʻzbekiston texnik jihatdan tartibga solish agentligi Xalqaro tarozi va oʻlchovlar byurosi Xalqaro standartlashtirish tashkiloti Standartlash, metrologiya va sertifikatlash boʻyicha davlatlararo kengash Qonunchilik metrologiyasi xalqaro tashkiloti Islom mamlakatlarining standartlar va metrologiya instituti Xalqaro elektrotexnika komissiyasi ”.
“Toʻqimachilik va tikuv-trikotaj sohasida nooziq-ovqat isteʼmol tovarlarini ishlab chiqarishga ixtisoslashgan korxonalar tomonidan soliq va bojxona imtiyozlarini qoʻllash tartibi toʻgʻrisidagi nizomni tasdiqlash haqida”gi qaror, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(resolution, 2023-08-07)

Oʻzbekiston Respublikasi Prezidentining 2016-yil 21-dekabrdagi PQ-2687-son “2017 — 2019-yillarda toʻqimachilik va tikuv-trikotaj sanoatini yanada rivojlantirish chora-tadbirlari dasturi toʻgʻrisida”gi qaroriga muvofiq Oʻzbekiston Respublikasi Iqtisodiyot va moliya vazirligi hamda Investitsiyalar, sanoat va savdo vazirligi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror “Oʻztoʻqimachiliksanoat” uyushmasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Moliya vazirligi, Iqtisodiyot vazirligi, Tashqi iqtisodiy aloqalar, investitsiyalar va savdo vazirligi, Davlat soliq qoʻmitasi, Davlat bojxona qoʻmitasining 2017-yil 14-apreldagi 15, 125, 2017/10-3, 2017-09 va 01-02/8-8-son “Toʻqimachilik va tikuv-trikotaj sohasida nooziq-ovqat isteʼmol tovarlarini ishlab chiqarishga ixtisoslashgan korxonalar tomonidan soliq va bojxona imtiyozlarini qoʻllash tartibi toʻgʻrisidagi nizomni tasdiqlash haqida”gi qarori (roʻyxat raqami 2885, 2017-yil 16-may) (Oʻzbekiston Respublikasi qonun hujjatlari toʻplami, 2017-y., 20-son, 374-modda). 2. Oʻzbekiston Respublikasi Moliya vazirligi, Iqtisodiyot va sanoat vazirligi, Investitsiyalar va tashqi savdo vazirligi, Davlat soliq qoʻmitasi va Davlat bojxona qoʻmitasining 2019-yil 6-avgustdagi 89, 14, QQ-01, 2019-51 va 01-02/8-31-son “Toʻqimachilik va tikuv-trikotaj sohasida nooziq-ovqat isteʼmol tovarlarini ishlab chiqarishga ixtisoslashgan korxonalar tomonidan soliq va bojxona imtiyozlarini qoʻllash tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida”gi qarori (roʻyxat raqami 2885-1, 2019-yil 22-avgust) (Qonun hujjatlari maʼlumotlari milliy bazasi, 22.08.2019-y., 10/19/2885-1/3611-son).
Vazirlar Mahkamasining “Boʻstonliq tumanidagi boʻsh turgan, foydalanilmayotgan hamda samarasiz foydalanilayotgan obyektlar va yer uchastkalaridan samarali foydalanish, ular negizida turizm va xizmat koʻrsatish infratuzilmasini tashkil etish chora-tadbirlari toʻgʻrisida” 2020-yil 17-sentabrdagi 560-son qaroriga oʻzgartirish kiritish haqida
(resolution, 2023-08-04)

Oʻzbekiston xalqaro islom akademiyasining moddiy-texnika bazasini mustahkamlash, shuningdek, akademiya xodimlari, talabalari va tinglovchilariga amaliy mashgʻulotlar oʻtkazish hamda ular oʻrtasida sogʻlom turmush tarzini targʻib qilish uchun qulay shart-sharoitlar yaratish maqsadida Vazirlar Mahkamasi qaror qiladi: 1. Quyidagilar: Vazirlar Mahkamasining 2020-yil 17-sentabrdagi 560-son qaroriga muvofiq Oʻzbekiston xalqaro islom akademiyasiga tegishli boʻlgan Toshkent viloyatining Boʻstonliq tumanidagi “Chimboyliq” MFY hududida joylashgan oromgoh zamonaviy turizm infratuzilmasi obyektlarini barpo etish sharti bilan “E-ijro auksion” elektron savdo maydonchasi orqali sotish uchun Davlat aktivlarini boshqarish agentligiga oʻtkazilganligi; Oʻzbekiston xalqaro islom akademiyasi xodimlari, talabalari va tinglovchilariga amaliy mashgʻulotlar oʻtkazish hamda ular oʻrtasida sogʻlom turmush tarzini targʻib qilish uchun qulay shart-sharoitlar yaratish zarurati mavjudligi maʼlumot uchun qabul qilinsin. 2. Vazirlar Mahkamasining “Boʻstonliq tumanidagi boʻsh turgan, foydalanilmayotgan hamda samarasiz foydalanilayotgan obyektlar va yer uchastkalaridan samarali foydalanish, ular negizida turizm va xizmat koʻrsatish infratuzilmasini tashkil etish chora-tadbirlari toʻgʻrisida” 2020-yil 17-sentabrdagi 560-son qaroriga 1-ilovaning 14-pozitsiyasi chiqarib tashlansin. 3. Davlat aktivlarini boshqarish agentligi bir oy muddatda Toshkent viloyatining Boʻstonliq tumanidagi “Chimboyliq” MFY hududida joylashgan oromgoh Oʻzbekiston xalqaro islom akademiyasiga operativ boshqaruv huquqi asosida bepul berilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Davlat aktivlarini boshqarish agentligi direktori A.J. Ortiqov zimmasiga yuklansin.
Tibbiy faoliyat amalga oshiriladigan tibbiy ixtisosliklar turlari nomenklaturasiga oʻzgartirish va qoʻshimchalar kiritish haqida
(order, 2023-08-02)

Oʻzbekiston Respublikasining 2022-yil 17-maydagi OʻRQ-770-son “Oʻzbekiston Respublikasida tibbiy-ijtimoiy xizmatlar tizimi takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartishlar kiritish toʻgʻrisida”gi Qonuni, Oʻzbekiston Respublikasi Prezidentining 2020-yil 25-noyabrdagi PQ-4899-son “Biotexnologiyalarni rivojlantirish va mamlakatning biologik xavfsizligini taʼminlash tizimini takomillashtirish boʻyicha kompleks chora-tadbirlar toʻgʻrisida”gi qarori, Oʻzbekiston Respublikasi Vazirlar Mahkamasining 2021-yil 13-oktabrdagi 643-son “Gematologik va onkologik kasalliklarga chalingan bemorlarni yanada qoʻllab-quvvatlash chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi sogʻliqni saqlash vazirining 2021-yil 12-maydagi 6-son buyrugʻi (roʻyxat raqami 3303, 2021-yil 12-may) (Qonun hujjatlari maʼlumotlari milliy bazasi, 12.05.2021-y., 10/21/3303/0456-son) bilan tasdiqlangan Tibbiy faoliyat amalga oshiriladigan tibbiy ixtisosliklar turlari nomenklaturasiga ilovaga muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Savdo-sanoat palatasi hamda Kambagʻallikni qisqartirish va bandlik vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. 1. 3-pozitsiyaning “Qoʻshimcha yoki chuqurlashtirilgan tayyorgarlik talab etadigan mutaxassisliklar” ustunidagi “Tibbiy-mehnat ekspertizasi” degan soʻzlar “Tibbiy-ijtimoiy ekspertiza” degan soʻzlar bilan almashtirilsin. 2. 25-pozitsiyaning “Qoʻshimcha yoki chuqurlashtirilgan tayyorgarlik talab etadigan mutaxassisliklar” ustuni quyidagi tahrirdagi pozitsiyalar bilan toʻldirilsin: “ Bolalar gematologiya-onkologiyasi Bolalar klinik immunologiyasi ”. 3. 54-pozitsiyaning “Qoʻshimcha yoki chuqurlashtirilgan tayyorgarlik talab etadigan mutaxassisliklar” ustuni quyidagi tahrirdagi pozitsiyalar bilan toʻldirilsin: “ Zoologiya (biologiya) Parazitologiya (biologiya) ”.
“Radiochastota spektri toʻgʻrisida”gi Oʻzbekiston Respublikasi Qonuniga oʻzgartishlar kiritish haqida
(law, 2023-08-02)

“182-modda. Radioaloqaning konfidensialligi
Boshqa shaxs uchun moʻljallangan radioxabar qabul qilingan taqdirda uni qayd qilish, uning mazmunini va mavjudligi faktini oshkor etish, tarqatish yoki oʻzgartirish taqiqlanadi, bundan qonunchilikda nazarda tutilgan hollar mustasno. Konfidensial axborotni va (yoki) davlat sirlari mavjud boʻlgan maʼlumotlarni Oʻzbekiston Respublikasida sertifikatlashtirilgan axborotni kriptografik himoya qilish vositalaridan foydalanmagan holda radioaloqa kanallari orqali uzatish taqiqlanadi. Radiochastota organlari tomonidan amalga oshiriladigan radiochastota spektri monitoringi radioaloqaning konfidensialligini buzish hisoblanmaydi”; 15) 19-moddaning birinchi qismidagi “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi” degan soʻzlar “Oʻzbekiston Respublikasi Raqamli texnologiyalar vazirligi” degan soʻzlar bilan almashtirilsin. 2-modda. Oʻzbekiston Respublikasi Raqamli texnologiyalar vazirligi va boshqa manfaatdor tashkilotlar ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 3-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; respublika ijro etuvchi hokimiyat organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 4-modda. Ushbu Qonun rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish toʻgʻrisida
(decree, 2023-08-02)

Yongʻinlarning oldini olish va ularning kelib chiqish sabablari va omillarini barvaqt aniqlash, bartaraf etish hamda bu borada davlat nazoratini yanada kuchaytirish maqsadida: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartirish va qoʻshimchalar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining 2018-yil 27-iyuldagi “Tadbirkorlik subyektlarining huquqlari va qonuniy manfaatlarini himoya qilish tizimini yanada takomillashtirish chora-tadbirlari toʻgʻrisida”gi PF-5490-son Farmoniga 2-ilovaning 32-pozitsiyasi quyidagi tahrirda bayon etilsin: “ 32. Yongʻin xavfsizligi talablariga rioya qilinishi yuzasidan: Oʻzbekiston Respublikasi Favqulodda vaziyatlar vazirligi 10 kundan oshmagan holda bir yilda bir martadan batafsil va nazorat tekshiruvini oʻtkazish; jismoniy va yuridik shaxslarning murojaatlari, ommaviy axborot v�sitalari va boshqa manbalardan olingan maʼlumotlar asosida tezkor tekshiruvlar oʻtkazish. ”. 2. Oʻzbekiston Respublikasi Prezidentining 2022-yil 13-sentabrdagi “Tadbirkorlik subyektlari faoliyatida tekshiruvlar oʻtkazishni muvofiqlashtirish tartibini takomillashtirish chora-tadbirlari toʻgʻrisida”gi PQ-374-son qarorida: a) 3-bandning “a” kichik bandida: uchinchi xatboshi “haqli emas” soʻzlaridan keyin “davlat yongʻin nazorati organlari tomonidan oʻtkaziladigan nazorat tekshiruvlari bundan mustasno” soʻzlari bilan toʻldirilsin; toʻrtinchi xatboshidan “Tadbirkorlarning huquqlarini himoya qilish boʻyicha vakil bilan kelishilgan” soʻzlari chiqarib tashlansin; b) ilovada: 8-bandning yettinchi xatboshisi “soliq tekshiruvlari” soʻzlaridan keyin “davlat yongʻin nazorati organlari tomonidan oʻtkaziladigan tekshiruvlar” soʻzlari bilan toʻldirilsin; 17-bandda: birinchi xatboshi “xabardor qilishi shart” soʻzlaridan keyin “davlat yongʻin nazorati organlari tomonidan oʻtkaziladigan tekshiruvlar bundan mustasno” soʻzlari bilan toʻldirilsin; uchinchi xatboshi “yoʻl qoʻyilmaydi” soʻzlaridan keyin “davlat yongʻin nazorati organlari tomonidan oʻtkaziladigan tekshiruvlar bundan mustasno” soʻzlari bilan toʻldirilsin; 47-bandning birinchi xatboshisidan “vakolatli organ bilan kelishgan holda” soʻzlari chiqarib tashlansin.